רותם ברוכין

רותם ברוכין (נולדה ב-12 במאי 1982) היא סופרת, מחזאית, תסריטאית ובמאית ישראלית; כלת פרס גפן תשע פעמים - יותר מכל סופר ישראלי אחר.

== ביוגרפיה ==
רותם ברוכין נולדה בפתח תקווה וגדלה בגבעת שמואל. היא בוגרת תואר ראשון בתסריטאות בחוג לקולנוע באוניברסיטת תל אביב.

ברוכין החלה לפרסם סיפורים קצרים בסוגת הפנטזיה בשנת 2004. סיפוריה הרבים התפרסמו בפלטפורמות מקוונות שונות בהן מגזין האגודה הישראלית למדע בדיוני ולפנטסיה, המגזין המקוון "בלי פאניקה" ואסופת הסיפורים האלקטרונית "געגועים למחר" ובדפוס במגזין חלומות באספמיה, המימד העשירי ומגזין מרקורי. בנוסף, כתבה ברוכין לשבועון הנוער ראש 1 סיפורים מתמשכים שפורסמו בעיתון במשך כשנתיים. סיפוריה מפורסמים באופן קבוע באסופת הסיפורים הספקולטיבית הישראלית היה יהיה מאז הוצאת הכרך הראשון של האסופה בשנת 2009.

שישה עשר מסיפוריה היו מועמדים לפרס גפן בתחום המדע הבדיוני והפנטזיה וברוכין היא כלת תשעה פרסי גפן. בשנת 2007 זכתה בפרס על סיפורה הקצר "במראה". בשנת 2013 זכתה בפרס על סיפורה "הפוך, לקחת". בשנת 2014 זכתה בפרס על סיפורה "וויסקי בקנקן". בשנת 2017 זכתה בפרס על סיפורה "מציאות ואבידות". בשנת 2018 זכה סיפורה "הפוך, לקחת" בפרס גפן מיוחד, ה"רטרו גפן", שחולק לרגל 20 שנה לפרס, אשר כל מועמדי הפרס בעבר היו מועמדים לו. בשנת 2019 זכתה בפרס על סיפורה "הדרקון האחרון שלי".

מחזותיה של ברוכין הוצגו בתיאטרון צוותא, תיאטרון סוזן דלל, במרכז העירוני לקהילה הגאה בתל אביב ומעל במות נוספות. כמו כן כתבה מספר פרקים לסדרת הטלוויזיה לנוער החולמים ששודרה בערוץ הילדים של HOT.

בשנת 2022 ראה אור בהוצאת זמורה ביתן רומן הביכורים שלה "שומרי הערים", המבוסס על עולם רוחות הערים שיצרה בסיפוריה הקצרים<ref></ref>. הספר זכה בפרס גפן לספר המקור הטוב ביותר לשנת 2023<ref></ref>. באותה שנה זכתה במקביל בפרס גם בקטגוריית הסיפור הקצר הטוב ביותר על הסיפור "ברד כחול-מסטיק", המבוסס גם הוא על עולם רוחות הערים.

== עבודות נבחרות ==
שמאל
* במראה (המימד העשירי, גיליון 29, 2007) – זוכה פרס גפן
*[http://rotemwrites.com/?p=63 הלכתי לאיבוד, תיכף אשוב] (היה יהיה, 2009)
*[https://www.sf-f.org.il/sf-f/old_site/story_1317.html מרק עם שקדיות] (היה יהיה, 2010)
*[https://www.sf-f.org.il/sf-f/old_site/story_1501.html הפוך, לקחת] (היה יהיה, 2012) – זוכה פרס גפן וכן פרס רטרו גפן
*[https://www.sf-f.org.il/archives/352 וויסקי בקנקן] (היה יהיה, 2013) – זוכה פרס גפן
*הרועה האחרון (2013) - במאית משנה
*[http://www.blipanika.co.il/?p=3726 מים בטעם אבק] (בלי פאניקה, 2015)
*רוחות מדבר (ראש 1, 2016)
*[https://www.sf-f.org.il/archives/1510 מציאות ואבידות] (היה יהיה, 2016) – זוכה פרס גפן
*[https://www.sf-f.org.il/archives/2782 הדרקון האחרון שלי] (היה יהיה, 2018) – זוכה פרס גפן
*[https://www.sf-f.org.il/archives/3848 ברד כחול מסטיק] (היה יהיה, 2022) - זוכה פרס גפן
*שומרי הערים (2022) - זוכה פרס גפן

== קישורים חיצוניים ==

* הבלוג של ברוכין: [http://rotemwrites.com/ פתקיות ליד המיטה]
* [https://www.patreon.com/rotemwrites הדף של ברוכין] באתר פטריאון
* [https://www.sf-f.org.il/sf-f/old_site/author_Rotem%20Baruchin.html סיפוריה של ברוכין] באתר האגודה הישראלית למדע בדיוני ופנטזיה
* [http://www.blipanika.co.il/?author=165 סיפוריה של ברוכין] באתר המגזין בלי פאניקה
* [https://library.osu.edu/projects/hebrew-lexicon//99994.php#032 רותם ברוכין], ב"לקסיקון הספרות העברית החדשה"

== הערות שוליים ==

2018 11
קטגוריה:סופרים ויוצרים זוכי פרס גפן
קטגוריה:סופרות לסביות ישראליות
קטגוריה:סופרות ישראליות
קטגוריה:סופרים ישראלים
קטגוריה:סופרות פנטזיה ישראליות
קטגוריה:מחזאיות ישראליות
קטגוריה:מחזאים ישראלים
קטגוריה:להט"ביות ישראליות
קטגוריה:גבעת שמואל: אישים
קטגוריה:תל אביב-יפו: אישים
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראליות שנולדו ב-1982
קטגוריה:ישראלים שנולדו ב-1982
קטגוריה:זוכי פרס עינת